**SUFINANCIRANJE PRIKLJUČENJA NA VODOOPSKRBNU MREŽU**

Općina Vladislavci je krajem 2017. godine donijela „Program poticanja uređenja naselja i demografske obnove na području Općine Vladislavci za razdoblje od 2017. do 2022 godine. Jedna od odluka programa je sufinanciranje priključenja stambenih objekata na vodoopskrbnu mrežu u iznosu od 1.000,00 kn. Osim sufinanciranja u iznosu od 1.000,00 kn, sporazumom Općine Vladislavci i Vodovod-Osijek d.o.o. svim mještanima Općine Vladislavci je omogućeno obročno plaćanje troškova izvođenja radova priključenja do najviše 24 mjesečna obroka. U 2022. godini donesena je Odluka o poticanju uređenja naselja i demografske obnove na području Općine Vladislavci za razdoblje od 2023. do 2027. godine, kojom se nastavlja provođenje sufinanciranja priključenja na vodoopskrbnu mrežu za razdoblje od 2023. do 2027. godine.

Sufinanciranje će se vršiti na način da će Vodovod-Osijek d.o.o. nakon sklopljenog ugovora s korisnikom usluge o priključenju (fizičkom osobom) na javni vodovod dostavi jedan primjerak ugovora, kao i račun za sufinancirani iznos Općini, na temelju kojeg će Općina sufinancirati priključenje na vodoopskrbnu mrežu, a korisnicima će za isti iznos biti umanjen račun.

Pravo na sufinanciranje **ne može** ostvariti fizička osoba za koju Jedinstveni upravni odjel Općine Vladislavci u postupku obrade zahtjeva utvrdi da Općini Vladislavci duguje dospjelu obvezu na ime javnih i/ili nejavnih davanja.

Korisnik je u obvezi u roku od 12 mjeseci od dana zaključenja ugovora sa distributerom priključiti svoju obiteljsku kuću/stan na vodoopskrbnu mrežu u suprotnom će Općina Vladislavci zatražiti povrat sredstava.

**Prihvatljivi troškovi:**

* trošak priključka (rad i potreban materijal i sl.) izvršen od strane distributera koji se sufinanciranju u visini od 130,00 eura po priključku
* trošak tuneliranja ispod javne površine (ceste) izvršen od strane distributera koji se sufinanciranju u visini od 75,00 eura po priključku.

Sve informacije i zahtjevi o priključenju na vodoopskrbnu mrežu se mogu dobiti na adresi Vodovod-Osijek d.o.o., Poljski put 1, 31000 Osijek, tel: 031/330-100

**HODOGRAM AKTIVNOSTI**

1. Korisnik podnosi zahtjev u VODOVOD-OSIJEK sa popratnom dokumentima

2. RJ Mreža sačini izvid i na temelju njega ispostavi ponudu

3. Referentica Vodovod-Osijek  komunicira sa Korisnikom,

- potpisuju se ugovori,

- Korisnik preuzima uplatnice sa bar kodom za svoj dio koji plaća na rate

- Korisnik preuzima asignaciju koju je obvezan dostaviti u Općinu

4. RJ Mreža po dostavi potpisane asignacije kreće u izvođenje radova i ispostavlja račun s ugovorenim rokom  i načinom plaćanja

Plaćanje rata putem uplatnica sa bar kodom moguće je bez naknade na slijedećim mjestima:

|  |  |  |
| --- | --- | --- |
| - FINA  - HRVATSKA POŠTA  - SBERBANKA  - PRIVREDNA BANKA ZAGREB  - OTP BANKA |  | - KONZUM  - TISAK  - PETROL d.o.o.  - CRODUX DERIVATI d.o.o. |